kardosdrur/scandi-wiki huggingface dataset:
Copenhagen Historic Grand Prix

Copenhagen Historic Grand Prix er et motorsports-arrangement med veteranbiler, der afholdes årligt i Bellahøj i København. Det er blevet afholdt siden 2001 (i Fælledparken fra 2001-2012), og det ligger den første weekend i august. Prins Joachim er protektor for arrangementet, og har deltaget regelmæssigt sammen med adskillige danske og internationale professionelle racerkørere.

Bilerne konkurrerer i forskellige klasser inklusive et stort antal biler i præ-anden verdenskrig-klassen. Omkring 200 veteranbiler deltager. Dette tæller bl.a. Bentleyer fra 1920'erne, Bugatti'er fra 1930'erne, Jaguarer og Porscher fra 1950'erne og Lotus Cortinaer, Alfa Romeoer og Jaguar E-Type'er fra 1960'erne.

Royal Pro-Am Class er en klasse, hvor prins Joachim og andre amatører deler deres biler med professionelle racerkørere. I 2008 deltog 25 kørere fra Le Mans, inklusive den otte-dobbelte vinder Tom Kristensen.

Udover adskillige racerløb, så foregår der også forskellige demonstrationer, præsentationer og bilshows med fokus på veteranbiler.

I 2015 medvirkede en Zenvo ST1, som er en moderne superbil, der fra Danmark. Bilen brød i brand under arrangementet så føreren var nødt til at forlade bilen.

Referencer

Eksterne henvisninger 
 

Bilsport
Sport i København
Etableret i 2001
Frits Christensen

Frits Christensen (født 4. februar 1948 i Vester Hornum) er en dansk freelance-journalist og forfatter og indehaver af F-Communication. Siden 2011 redaktør af Golfavisen og Golfmagasinet. Han var i over 30 år ansat på Jyllands-Posten, blandt andet som avisens sportsredaktør fra 1988 til 2006. Medlem af lederkollegiet indtil fratrædelse i 2008. Formand for Danske Sportsjournalister 1995-1996.

Bibliografi 
 Legionærerne – fra Middelboe til Mexico (1986)
 Flemming Povlsen – Europamester (1992)
 Wilbeks drenge – Håndboldlandsholdets historie (2008)
 Kong Kai – Kronprinsens vejviser i IOC (2009)
 Tiger Woods - storhed og fald (2010)
 AGF-legender (portrætter af 94 nulevende legender (2022)

Referencer

Eksterne henvisninger 
 Frits Christensens profil hos LinkedIn
 Frits Christensen  hos People's Press

Sportsjournalister fra Danmark
Journalister ved Jyllands-Posten
Formænd for Danske Sportsjournalister
Faglitterære forfattere fra Danmark
Mandlige forfattere i det 20. århundrede
Mississippinældetræ

 
Mississippinældetræ (Celtis laevigata) er et middelstort, løvfældende træ, der hører hjemme i Nordamerika. 

Mississippinældetræet kan nemt forveksles med amerikansk nældetræ (C. occidentalis). Mississippinældetræet har smallere blade, der er blødere på oversiden. De to arter kan også skelnes på habitat: i de områder, hvor arterne begge findes, vokser det amerikanske nældetræ højere oppe, mens mississippinældetræet vokser i lavereliggende områder.

Økologi 
Bladene er føde for en række insekter, fx larver af møl-arten Automeris io.

Træet blomstrer i maj og har orange, gule eller mørkerøde frugter på 0,6 cm. 

Førnen fra træet indeholder allelopatiske kemikalier, der hæmmer frøspiring og trivsel i mange andre plantearter.

Hjemsted 
Arten vokser langs vandløb og i blødt jord på flodsletter. Udbredelsesområdet er i det sydøst­lige USA vestpå til Texas og det nordligøstlige Mexico. Desuden vokser træet på Bermuda.

Kultivering og anvendelse 
Veddet fra mississippinældetræet bruges til tømmer, der især anvendes til møbelproduktion. Det lyse ved kan tilføjes en lys- eller mellembrun finish, som hos andre træsorter kun kan opnås ved blegning. Træet bruges også til at fremstille sportsartikler og krydsfiner.

Træet plantes ofte som skyggetræ. Det trives fint i bymæssige områder, og dets elmeagtige form og vortede bark gør det velegnet til formning af landskaber.

Referencer 

Træer
Nældetræ
Strudel

Strudel er en type wienerbrød med fyld, der normalt er sødt. Strudel blev populært i 1700-tallet under det habsburgske monarki og i det østeuropæiske køkken.

De ældste opskrifter (en millirahmstrudel og en majroestrudel) stammer fra 1696 i den håndskrevne kogebog på Wienbibliothek im Rathaus (tidligere Wiener Stadtbibliothek). Wienerbrødet stammer fra mellemøstlige kage (se bl.a. baklava og det tyrkiske køkken).

Blandt de mere berømte udgaver af strudel findes apfelstrudel, som er en sød ret.

Referencer 

Mad fra Tyskland
Mad fra Østrig
Kager
Lammekød

Lammekød og fårekød er kød fra domesticerede får (arterne Ovis aries) af forskellig alder.

Generelt kaldes et får for "lam" det første leveår, og kødet kaldes lammekød. Kødet fra voksne får kaldes fårekød, men sælges nogle gange også som lammekød.

Lammekød er normalt dyrere end fårekød. I Australien bliver termen prime lamb (prima lam) ofte brugt om lam, der er opdrættet som slagtedyr. På flere sydeuropæiske sprog som fransk, spansk og italiensk har man flere specialiserede ord for lamme- og fårekød afhængig af dyrets alder og køn: ordet lechazo bruges på spansk om kød fra lam, der er opforstret med mælk.

Referencer 

Kød
Får
Al-Hakim

Abū ʿAlī Manṣūr (født 13. august 985, død 13. februar 1021), bedre kendt som al-Ḥākim bi-Amr Allāh, som betyder "hersker ved Guds befaling", var den sjette fatimidiske kalif og den sekstende ismailistiske imam. Al-Hakim er en vigtig figur i flere shia-ismailistiske religioner.

Kaliffer
Imamer
Personer fra Kairo
5 (flertydig)

5 har flere betydninger:
 5 − det 5. år efter Kristi fødsel
 5 (tal) − det naturlige tal efter 4 og før 6
 5 (EP) − en EP af Basim fra 2013
 5 (TV-kanal) − en tv-kanal fra Filippinerne
Schloss Ehrenburg

Schloss Ehrenburg () er et slot i Coburg, Franken, Tyskland. Slottet tjente som hovedboligen for Coburgs herskende fyrster fra 1540'erne til 1918. Slottets ydre afspejler i dag den nygotiske stil.

Historie 
Slottet blev bygget af Johann Ernst, Hertug af Sachsen-Coburg, i 1543-47. Det erstattede Veste Coburg som hertugernes bynære resident. Det nye byslot blev bygget omkring et franciskansk kloster opløst under reformationen. Ifølge overlevering blev slottet navngivet Ehrenburg ("Æresslottet") af kejser Karl 5. for at være bygget uden brug af tvangsarbejde.

Under hertug Johann Casimir fandt den første større ombygning sted. Omkring 1590 blev den (stadig eksisterende) sydfløj bygget af renæssancearkitekten Michael Frey. 

En brand i 1690 ødelagde den nordlige del af slottet. Dette var en mulighed for hertug Albert 5. af Saxen-Coburg, der lod et nyt slot i barokstil opføre i 1699.  Opførelsen af et nyt kapel i vestfløjen, østfløjen og den centrale del af bygningen gav Ehrenburg den grundlæggende struktur, den bevare i dag. 

I det 19. århundrede lod Ernst 1. slottet ombygge af Karl Friedrich Schinkel i engelsk nygotisk stil; byggeriet begyndte i 1810. Det meste af arbejdet fandt sted mellem 1816 og 1840, med slotsfacaden klædt i sandsten. 

Også mellem 1816 og 1840 blev statslejlighederne omdesignet i den franske empire-stil.

Fordi slottet var hjemsted for det hertugelige hus Saxe-Coburg og Gotha (tidligere Saxe-Coburg-Saalfeld), skete der mange kongelige begivenheder her.

I 1863 mødte dronning Victoria (hvis mor, prinsesse Victoria og mand, prins Albert voksede op her) mødt den østrigske kejser Franz Josef for første gang i Giganternes hall (et skilt markerer anledningen)

I dag 
Slottet bruges som museum i dag. Blandt andet udstilles der kunstgallerier med værker af Lucas Cranach den ældre, hollandske og flamske kunstnere fra det 16. og 17. århundrede samt romantiske landskabsmalerier.

Referencer 

Huset Sachsen-Coburg-Gotha
Slotte i Bayern
Aluminiumacetat

Aluminiumacetat eller aluminiumethanoat (nogle gange forkortet AlAc i geokemi på engelsk) kan refere til flere forskellige salte med aluminium som eddikesyre.

I fast fase findes der tre salte med ette navn:
 Neutrale aluminiumtriacetat, Al(CH3CO2)3, som tidligere blev kaldt aluminiumacetat efter IUPACs regler, med CAS RN 139-12-8
 Basisk aluminiumdiacetat, HOAl(CH3CO2)2, også kendt som basisk aluminiumacetat, og formelt navngivet hydroxyaluminiumdiacetat, med CAS RN 142-03-0
 Basisk aluminiummonoacetat, (HO)2AlCH3CO2, også kendt som dibasisk aluminiumacetat, og formelt navngivet dihydroxyaluminiumacetat, med CAS RN 7360-44-3

I vandig opløsning hydrolyserer aluminiumtriacetet og danner en blanding af de andre to, og alle opløsninger af alle tre kan omtales som "aluminiumacetet" da stofferne der dannes eksisterer samtidig og er i kemisk ligevægt.

Referencer 

Acetat
Acetater
Gustaf de Laval

Carl Gustav Patrik de Laval (født 9. maj 1845 i Orsa i Dalarnas län, død 2. februar 1913 i Stockholm) var en svensk ingeniør, opfinder og industrimand. Gustaf de Laval hører til en af 1800-tallets mest produktive opfindere i Sverige, han regnes som opfinderen af dampturbinen bygget på impulsprincippet og malkemaskinen, samt forbedring og masseproduktion af separatorer. Laval giftede sig den 10. november 1895 med Isabel Amalia Grundahl.

Laval stod bag flere opfindelser indenfor mejeriproduktion, og firmaet som i dag bærer hans navn (Alfa Laval), er blandt andet kendt for separatorer og malkemaskiner. Han havde interesser indenfor mange forskellige felter, som stålfremstilling, elektroteknik, fly og skipsbygning. Dysen som bruges i raketmotorer, dampturbiner og supersoniske jetmotorer er en af hans opfindelser, og bærer hans navn. Til trods for hans mange patenter, etablerede virksomheder og geniale opfindelser døde han som en gældstynget mand.

Litteratur 
 Svensk Adelskalender - 1900, Karl Karlsson Leijonhufvud, 1900
 Oscar II och hans tid - 1872-1907, Erik Lindorm, 1936
 Tidens kalender 1954, Tidens förlag, 1953
 Sveriges historia, Ingvar Andersson år 1960
 Svenska krönikan, Åke Ohlmarks/Nils Erik Baehrendtz, 1981

Kilder og henvisninger

Eksterne henvisninger 
 

Opfindere fra Sverige
Saintpaulia

Saintpaulia er en slægt af urteagtige stedsegrønne stauder i Gesneriaceae. Usambaraviol er navnet på en til flere arter eller hybrider i saintpaulia.

Gesneriaceae
Stueplanter
DZBB-AM

DZBB-AM er en filippinsk nyheds- og taleradiostation som ejes af GMA Network.  Stationen sendes på en frekvens 594 kHz (mellembølgebånd).  

Radiostationer
GMA Network
Etableret i 1950
WingStreet

WingStreet er en restaurantkæde med speciale i kylling. Restaurantkæden ejes af Yum!, der også ejer franchisekæderne Taco Bell, Pizza Hut og KFC. I marts 2014 var der tæt på 5.000 restauranter i USA og Canada. De er altid placeret sammen med Pizza Hut. Kæden er repræsenteret i USA, Canada, Australien og Cypern.

Historie 
Yum! lancerede i 2003 WingStreet som hybrid/kombi-restauranter i forbindelse med det eksisterende Pizza Hut-franchise. I 2007 åbnede Pizza Hut/WingStreet restaurant nummer 1.000. I årene 2007 og 2008 blev der åbnet et tusind WingStreet-butikker per år. Den 19. oktober 2009 offentliggjorde direktøren Steve Udovic, at kæden ville blive landsdækkende i USA. Kæden forventede en aggressiv vækst med mere end 4.000 nye restauranter inden 2010. I 2012 åbnede Pizza Hut en restaurant uden WingStreet i Denton, Texas. Butikken fik ikke succes og lukkede det følgende år. Placeringen i Denton var den eneste placering, hvor Wingstreet ikke var fandtes sammen med Pizza Hut.

Menu 
WingStreet-restauranterne sælger paneret kyllingevinger til takeaway og udbringning. Deres saucer omfatter blandt andet teriyaki, hvidløg, honning BBQ, hvidløg/parmesan og Buffalo (mild, medium og stærk) samt cajun og citronpeber.

Udover kyllingevinger tilbyder restauranten tilhør i form af f.eks. stegte ostepinde, æbletærter, pommes frites og kartoffelbåde. Nogle restauranter tilbyder desuden curly frites, jalapeno poppers og løgringe.

Se også 
 Pizza Hut
 Taco Bell
 KFC

Referencer 

Fastfoodrestaurantkæder fra USA
Etableret i 2003
Jørn Stubberud

Jørn Stubberud (født 13. april 1968) er en norsk musiker, som er kendt som bassist i black metal-bandet Mayhem under scenenavnet Necrobutcher. Han er en af Mayhems grundlæggere sammen med Manheim og Messiah.

Han er bandets eneste oprindelige tilbageværendemedlem, efter Messiah og Manheim forlod Mayhem henholdsvis i 1986 og 1988, og Euronymous blev myrdet i 1993.

Han har også spillet i andre bands som: LEGO, Kvikksølvguttene, Bloodthorn (gæstekunstner) og Checker Patrol.

Mayhem 
Necrobutcher var en del af bandet siden 1984, men forlod det i 1991 på grund af personlige bekymringer efter selvmordet af tidligere vokalist Dead, samt interne konflikter og uenigheder med bandmedlem Euronymous.

I 1995 gendannede Necrobutcher bandet sammen med Hellhammer, Maniac og Blasphemer.

I 2016 udgav han bogen The Death Archives: Mayhem 1984-94. Han spiller stadig i Mayhem i dag.

Referencer

Eksterne henvisninger 
 Mayhem på Myspace

Pages with unreviewed translations
Bassister fra Norge
Sifjorden

Sifjorden er en fjord på Senja i Torsken kommune i Troms og Finnmark fylke  i Norge. Fjorden er 10 kilometer lang. Den begynder mellem Varden i nord og Blåstranda i syd, hvor fjorden er omkring 4,5 kilometer bred. Den går herfra mod øst til Sifjordbotn. Lige ved Varden går fjordarmen Veidmannsfjorden østover til Veidmannsbotn. På sydsiden af fjorden ligger Kvænbukta længst mod øst i fjorden, og lidt længere mod nord ligger vigen Gjeska. Sifjorden fortsætter mod nordøst, hvor bygden Sifjord ligger på nordsiden af fjorden næsten helt inde i fjorden.

Fylkesvej 232 (Troms) går langs nordsiden af fjorden, mens Fylkesvej 243 (Troms) går langs østsiden.

Kilder og henvisninger 

Fjorde i Troms og Finnmark
Torsken
Senja
Lag ba'ómer

Lag ba'ómer (ל״ג בעומר ashkenazisk) eller ל״ג לעומר Lag la'omer (sefardisk) er en jødisk fest, der falder på den 33. dag i omertiden mellem pesach og shavuot, på den 18. ijjar (måned i den jødiske kalender). Lag (hebraisk ל״ג) betyder her 33.

Denne jødiske mærkedag har sin oprindelse i opstanden mod det romerske overherredømme under kejser Hadrian i årene 132-135.

Lag ba'ómer er en glædesfest, og på denne dag er buddene for sørgedagene mellem pesach og shavuot ophævet, således at man kan tage på skovtur og samles om bål; og man kan fejre bryllup, hvilket tit sker på denne dag. På denne dag må man igen lade sit hår klippe.

Jødiske helligdage
Mærkedage
Roskilde Avis

Roskilde Avis, grundlagt 1829, var et dansk dagblad, der blev udgivet frem til 1954. Avisen var den første i Roskilde og blev udgivet af Johan Henrich Tauber Gjemsøe fra 1829 til 1831. Avisen blev fra 1831 udgivet af læge Jørgen Broberg og efterfølgende udgivet af bogtrykker Johan David Chr. Hanson fra 1832 til 1860. Fra 1861 til 1884 blev avisen udgivet af H.A. Müller og derefter af Georg Christensen frem til 1918. Fra 1918 til 1919 af H. Winkel, A.L. Thomassen frem til 1923, journalist C.C. Steen Rasmussen frem til 1930, forretningsfører Th. Hald fra 1931 til 1944, journalist Svend Jacobsen fra 1935 til 1954. Avisen blev i 1954 udgivet af journalist Karl Jacobsen.

Historie 
Roskilde avis fik en sløv start som avis, men vandt fremgang under Hanson, som var en dygtig bogtrykker. Hanson satsede på at, at avisens indhold skulle være lokalt og alment samt på annoncer i avisen. Samtidig var Roskilde hovedsæde og mødested for øernes stænderforsamling, hvilket skabte en livlig offentlig debat. 
Under Müeller skete der en positiv udvikling for avisen, både teknisk, redaktionelt og oplagsmæssigt. Fra 1870'erne udgjorde daværende konkurrenter en betydelig trussel for avisen i landdistrikterne, mens avisen fortsat dominerede i byen. Under Georg Christensen var avisen politisk aktuel og forbundet med det bedre borgerskab og samtidig en god forretning. Indtil 1. Verdenskrig var avisen en succesfuld forretning, men stagnerede i 1920'erne, da venstrebladende kom til byen og fra 1930 var avisen derfor økonomisk udfordret.

Navnevarianter 
 Avis for Roeskilde Bye og Omegn (1829-1833)
 Roeskilde Avis og Avertissementstidende (1833-1857)
 Roskilde Avis (1858-1954)

Referencer

Eksterne henvisninger 
 Digitaliserede udgaver af Roskilde Avis i Mediestream
 Roskilde Avis i opslagsværket "De Danske Aviser"

Aviser fra Danmark
Etableret i 1829
Paraguaykristtorn

 
Paraguaykristtorn (Ilex paraguariensis) er en stedsegrøn busk, der med tiden udvikler sig til et træ på op imod 15 m.

Fra paraguaykristtornen fremstilles mate, en telignende drik, ved at lade tørrede blade trække i kogende vand. Mate er udbredt i det centrale og sydlige Sydamerika, hvor også træet vokser.

Beskrivelse 
Knopperne er små og spredte, ægformede og brune med lidt udstående knopskæl. Bladene er ovale med savtakket rand. Blomsterne er små og grøn-hvidlige med fire kronblade. Frugterne er 4-6 mm store bær.

Kultivering 
Paraguaykristtornen dyrkes særligt i det nordlige Argentina, Uruguay, Paraguay og det sydlige Brasilien. Frø til spiring af nye planter høstes fra januar til april, men først når de er blevet mørkviolette. Efter høsten lægges de i vand for at fjerne ikke-levedygtige frø (der flyder ovenpå) og urenheder som kviste og blade. Nye planter sættes marts til maj. Nogle steder sætter man dem i potter, og de plantes efterfølgende ud på deres blivende voksested mellem april og september.

Paraguaykristtornens naturlige fjender er også et problem i dyrkningen. Blandt skadedyr er Gyropsylla spegazziniana, en næbmunde-art, der lægger æg i grenene, Hedyphates betulinus, en art af træbukke, svækker træet og gør det mere modtagelig for skimmel og meldug, Perigonia lusca, et møl, hvis larver æder bladene, samt flere midearter.

Mateen kan variere i smagsstyrke, mængde af koffein og andre næringsstoffer afhængig af, om det er en han- eller hunplante. Hunplanterne har en tendens til at give mildere smag og lavere koffeinindhold. De er også sjældnere forekommende i de områder, hvor paraguaykristtornen dyrkes.

Ifølge FAO er Brasilien den største producent af mate med 619.003 MT, fulgt af Argentina med 290.950 MT og Paraguay med 105.005 MT (2017).

Referencer 

Nytteplanter fra Amerika
Stedsegrønne
Tiffany Yellow Diamond

Tiffany Yellow Diamond er en af de største gule diamanter; den vejede 287,42 karat (57.484 g), da den blev opdaget i 1878 i Kimberley-minen i Sydafrika og blev slebet i (cushion) pudeform på 128,54 karat (25.108 g) med 82 facetter (24 mere end den traditionelle runde brillant) for at maksimere diamantens brillans. Facetmønsteret har otte nåleagtige facetter, der peger udad fra bundfacetten. Diamanthistoriker Herbert Tillander refererer til den som et "stjerneglimtende snit" og placerer den i sin bog "Diamond Cuts in Historic Jewelry - 1381 to 1910" (1995) blandt diamanter som: The Cullinan Diamond, Koh- I-Noor, Polar Star og Wittelsbach.

Historie 
Diamanten blev fundet i Sydafrika i 1877 og købt af New York-juveleren Charles Tiffany. Tiffanys gemmolog, George Frederick Kunz, studerede stenen i et år, før slibningen begyndte. Diamanten blev reduceret fra 287 karat (57,5 g) til dens nuværende størrelse. Slibningen blev udført i Paris. Den blev monteret af Jean Schlumberger.  I 1879 fik Tiffany-filialen i Paris Tiffany Diamond. Det var den største gule diamant på det tidspunkt. Ansvaret for slibningen  havde George Frederick Kunz (1856-1932), en 23 år gammel gemmolog, der lige var blevet ansat i firmaet. Kunz tilføjede yderligere 32 facetter til stenen. Det bragte det samlede antal facetter op på 90. Resultatet giver meget lys til øjet. Store diamanter af sammenlignelig brillans blev ikke værdsat før langt ind i det 20. århundrede.  

Stenen blev lånt af Tiffany & Co. til Smithsonian National Museum of Natural History i Washington DC fra 18. april 2007 til 23. september 2007.  Jeffrey E. Post, museets ædelstenskurator, udtalte, at det var den største diamant udstillet i USA. Den berømte Hope Diamond vejer kun 45,5 karat. Det er omkring en tredjedel af  Tiffany Yellow Diamond.

Man kender kun tre kvinder, der har båret diamanten:

 Mrs. E. Sheldon Whitehouse ved Tiffany Ball i 1957 i Newport i Rhode Island; til lejligheden placeret i en halskæde med hvide diamanter.
 Audrey Hepburn, der bar diamanten ved reklamefotografier for filmen Breakfast at Tiffany's i 1961.
 Lady Gaga, der bar diamanten til den 91. Oscaruddeling, mens hun sang "Shallow" fra filmen A Star Is Bornmed Bradley Cooper.

Referencer 

Diamant
Forevigt

Forevigt er Hans Philips debutalbum som solokunstner, der blev udgivet den 17. marts 2019.

Baggrund 
Siden Ukendt Kunstner i august 2017 havde Hans Philip ikke udgivet musik.

Han udgav første single "Siger Ingenting" på YouTube den 10. marts 2019. Dele af sangen var forinden offentliggjort på Instagram af Kesi, Jens Ole McCoy og Hans Philip selv. Den 15. marts 2019 udgav han sin anden solosingle "Dagdrøm [1]", men en eventuel udgivelsesdato for et album eller en EP var på daværende tidspunkt endnu ikke offentliggjort.

Han udgav den 17. marts 2019 uden forvarsel sit album på ni sange, hvorpå både “Siger Ingenting” og “Dagdrøm [1]” var inkluderet, der modsat tiden i Ukendt Kunstner ikke var produceret af Jens Ole McCoy.

Spor

Modtagelse 

Albummet blev generelt modtaget godt af anmelderne. 

GAFFAs anmelder Jens Dræby gav albummet seks ud af seks stjerner og mente, at Hans Philip havde "[...] lavet ni stykker betagende, solitær søndagsmusik". Han mente i den forbindelse, at "[det er et, red.] aldeles antipoppet album, der lader spændingen stå stille uden noget forløsende drop eller festivalvenlige ørehængere". Musikken vurderede han som "[...] insisterende trommebeat og den generelle fornemmelse af en sang uden vers, der lyder ufærdig", men at albummet "[...] mesterligt ufærdig og endeløs.

Soundvenues anmelder Christian Wolkoff var ligeledes positiv og mente, at "’Forevigt’ lyder nemlig som selvterapi. En mand, der både retrospektivt og lige her, i nuet, prøver at finde hoved og hale i, hvad der dog gik galt. Og hvordan man eventuelt kan fikse det hele igen." Ifølge Soundvenue ligger musikken langt væk fra "[...] Philips fortid i Ukendt Kunstner. Og rent musikalsk har det da også været nødvendigt at finde ind til andet end rapmusikken for at formidle de her skitser fra det menneskelige sind. De her følelser er nødt til at blive formidlet via sang, for det er her, at skrøbeligheden for alvor kommer til syne". Han tildelte albummet fem ud af seks stjerner.

Referencer 

Album fra 2019
Debutalbum fra Danmark
Belastningspsykologi

Belastningspsykologi er den del af psykologien, der beskæftiger sig med de situationer, der belaster mennesker, og de reaktioner, der opstår, når et menneske har været udsat for en belastning. Belastningerne kan optræde i privat som arbejdsmæssig sammenhæng og kan være af både hverdagsagtig karakter og katastrofekarakter. Reaktionerne spænder bredt fra belastningstilstande, som for eksempel stress og udbrændthed, til egentlig psykisk traumatisk betingede psykiske lidelser som for eksempel PTSD, angst, depression og misbrug. En vigtig gren af belastningspsykologien er psykotraumatologien, der er den psykologiske disciplin, som beskæftiger sig med forebyggelse, behandling og forskning i de situationer, der traumatiserer mennesker, og de reaktioner, der opstår, når et menneske har været udsat for en traumatisk hændelse. 

Arbejdsmæssige mentale belastninger i form af direkte eller indirekte eksponering for traumatiske hændelser, eller andre former for høje følelsesmæssige krav, kan føre til arbejdsskader og er dækket af arbejdsskadeloven. Skaden kan skyldes et uhensigtsmæssigt arbejdsmiljø.

Psykolog og forfatter Rikke Høgsted udkom i 2018 med "Grundbog i Belastningspsykologi - forebyggelse af primær og sekundær traumatisering ved psykisk krævende arbejde" og udgav i 2020 "Digitalt Grundkursus i Belastningspsykologi". Den belastningspsykologiske metode er karakteriseret ved en helhedsorienteret tilgang, handlingsrettede modeller og konkrete strategier, der tager udgangspunkt i samspillet af de relationer, påvirkninger og vilkår, som mennesket arbejder under. 

Høgsted, R.: "Grundbog i Belastningspsykologi - forebyggelse af primær og sekundær traumatisering ved psykisk krævende arbejde", Ictus, København 2018

Referencer 

Høgsted, R.: "Grundbog i Belastningspsykologi - forebyggelse af primær og sekundær traumatisering ved psykisk krævende arbejde", Ictus, København 2018 

Psykologi